NaiveNeuron/SloPal huggingface dataset:
Sárközy, Irén, poslankyňa NR SR (2018-10-22):
Ďakujem pekne, vážená pani predsedajúca. Výbor Národnej rady pre financie a rozpočet ako gestorský výbor podáva túto spoločnú správu výborov o prerokovaní vyššie uvedeného návrhu. Národná rada uznesením č. 1339 
z 13. septembra 2018 pridelila návrh skupiny poslancov na prerokovanie výborom: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre sociálne veci. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: odporúčanie pre Národnú radu schváliť – výbor pre financie a rozpočet, ústavnoprávny výbor, výbor pre sociálne veci; odporúčanie pre Národnú radu schváliť s pozmeňujúcimi a doplňujúcimi návrhmi – výbor pre hospodárske záležitosti. Z uznesení výborov Národnej rady uvedených v III. bode tejto spoločnej správy pozmeňujúce a doplňujúce návrhy sú uvedené pod bodom IV. spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 13 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 330 zo dňa 16. októbra 2018. Týmto uznesením výbor zároveň ma poveril ako spoločnú spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku. Ďakujem, pani predsedajúca. Skončila som. Otvorte, prosím, rozpravu.
Novotný, Viliam, poslanec NR SR (2015-02-18):
Ďakujem pekne. Pán minister Pavlis, navrhovatelia na odvolanie vás z funkcie ministra hospodárstva namietajú, že ste porušili článok 7 ústavného zákona o ochrane verejného záujmu, a vysvetľujú, prečo je tomu tak. Vy ste podľa môjho názoru vo svojom vystúpení neodpovedali a nevyvrátili ste tieto podozrenia, ktoré vyplývajú z porušenia článku 7 ústavného zákona o ochrane verejného záujmu. Ale ja chcem namietať niečo iné. Čo sa týka investičnej pomoci pre spoločnosť Duslo Šaľa, ste podľa môjho názoru, pán minister, v konflikte záujmov a je možné, že ste porušili článok 4 ods. 2 písm. a) ústavného zákona o ochrane verejného záujmu. Ako bývalý predseda výboru pre nezlučiteľnosť funkcií som vám 16. júla 2014 napísal list, v ktorom som vás upozornil, že v prípade vášho schválenia investičnej pomoci pre spoločnosť Duslo Šaľa by mohlo dôjsť k podozreniu z porušenia príslušného článku ústavného zákona. Vy ste mi odpísali, že ste ako minister nevstupovali, neschvaľovali a žiadne relevantné dokumenty nepodpisovali. To ste ale zamlčali v liste z 25. júla, že už 26. júna bola táto investičná pomoc podpísaná. Ďalšou skutočnosťou je ale fakt, že schválenie tento investičnej pomoci prebehlo v Európskej komisii v Bruseli až v januári 2015. Vaše ministerstvo pod vaším vedením poskytovalo dokumenty na to, aby došlo k súhlasnému stanovisku Európskej komisie. Pán minister Pavlis, podľa môjho názoru ste porušili článok 4 ústavného zákona o ochrane verejného záujmu a ja podám podanie na výbor pre nezlučiteľnosť funkcií, aby začal voči vám konanie.
Hrnčiar, Andrej, podpredseda NR SR (2018-06-18):
Pán poslanec Mazurek.
Laššáková, Jana, podpredsedníčka NR SR (2014-10-28):
Pani podpredsedníčka, už je po 19.00 hodine, je súhlas, aby sme dokončili celý tento bod. (Súhlasná reakcia pléna.) Áno. Nech sa páči.
Gröhling, Branislav, poslanec NR SR (2016-12-01):
Ďakujem veľmi pekne. Ja chcem iba povedať, že ohľadom centralizácie regionálneho školstva to vyslovil pán premiér a pán minister školstva sa k tomu ešte nevyjadril, takže ja som veľmi zvedavý a opätovne hovorím, načo tu niekoľko mesiacov ix odborníkov a organizácií pripravujú Národný program rozvoja výchovy a vzdelávania, keď potom jedným rozhodnutím, že celá časť regionálneho školstva prejde v podstate pod Úrad vlády, že čo sa vlastne udeje. Ďakujem.
Zmajkovičová, Renáta, podpredsedníčka NR SR (2012-10-16):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy ústne. Vyhlasujem všeobecnú rozpravu za skončenú. Pán minister, zrejme nechcete žiadne stanovisko? Alebo zaujať ešte? Pristúpime... Prerušujem rokovanie o tomto bode programu. A pristúpime k prvému čítaniu o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov. Vládny návrh zákona má tlač 242, návrh na jeho pridelenie na prerokovanie výborom je v rozhodnutí č. 223. Opäť prosím pána ministra životného prostredia Petra Žigu, aby vládny návrh zákona uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 242.)
Šrobová, Veronika, poslankyňa NR SR (2024-01-31):
Ďakujem za slovo. A ďakujem, pán Spišiak, za váš rozsiahly príspevok. Neviem si predstaviť nikoho kompetentnejšieho, kto by sa mal vyjadrovať napríklad ku boju s organizovaným zločinom, ktorého sa týka aj táto novela Trestného zákona, ako ste vy. Ale teda táto trojmesačná diskusia, ktorá tu trvá 14 dní, má už aj aspoň nejaký efekt a to sú štyri faktické poznámky od koalície, to je teda rekord. Aj, kolegyňa, pred vami, aj vy ste spomínali, že tento zákonodarný, zákonodarný zbor vznikol na základe demokratických volieb v liberálnej demokracii, a my by sme tu teda mali spoločne diskutovať o všetkých predložených návrhoch zákonov a na základe, a na základe tej diskusie nájsť kompromisy, aby boli tieto zákony prospešné pre čo najviac občanov a občianok na Slovensku, pre čo najviac ľudí a nie len pre tých, ktorí jednoducho nedokázali žiť čestne a my sa im teraz snažíme pomôcť. Ja som tu teda nová v tomto volebnom období, ale aj mne je jasné, čo je podstata takého správneho legislatívneho procesu v demokratickej krajine a touto cestou by som teda chcela pozvať ľudí, ktorým záleží na tom, aby sme aj ďalej žili naozaj v demokratickej krajine, ktorá si ctí demokratické princípy, aby prišli zajtra do skoro dvadsiatky miest na Slovensku o osemnástej vyjadriť svoj názor. Ďakujem veľmi pekne.
Grendel, Gábor, poslanec NR SR (2024-01-18):
Ďakujem pekne za slovo. Dnes je to už štvrtý deň, kedy podľa návrhu ministra Suska nemala existovať špeciálna prokuratúra, teda už štvrtý deň sa darí opozícii udržiavať pri živote špeciálnu prokuratúru. Vďaka opozícii sa darí udržiavať pri živote aj spravodlivosť, pretože to, čo pretláča Robert Fico cez ministra Suska, to neprimerané znižovanie trestov pre skorumpovaných politikov, spravodlivosť pochová. A ich plán bol, aby o tomto čase to už všetko platilo aj v prípade, že by zákon vrátila prezidentka a bolo by potrebné o tomto zákone v parlamente znovu rokovať. Spomínali ste, pani poslankyňa Kleinert, že Peter Pellegrini vidí priestor na zlepšenie. Tak to je, samozrejme, ohromné, keď je nejaký návrh zlý, tak vôbec nie je náročné vidieť priestor na zlepšenie, pretože zlý návrh sa, prirodzene, dá len zlepšiť a je to v podstate aj uznaním zo strany Petra Pellegriniho, že celý čas hovoríme pravdu, že to, keď tvrdíme a argumenty, ktoré tu hovoríme dennodenne, sú pravdivé, tak to len svedčí o tom, že konečne aj Peter Pellegrini si prečítal ten zákon a vidí ten priestor na zlepšenie. No ja sa obávam, že ak nejaké pozmeňujúce návrhy koalícia veľkodušne predloží, tak tie tú podstatu, to pochovanie spravodlivosti, nezmenia. (Potlesk.)
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 123 poslancov, za 85, proti 6, zdržalo sa 32. Konštatujem, že Národná rada zvolila troch členov Rady Slovenského pozemkového fondu navrhnutých vládou Slovenskej republiky na funkčné obdobie tri roky, ktoré začne plynúť od 24. marca 2022. Teraz budeme hlasovať o návrhu Výboru Národnej rady Slovenskej republiky pre pôdohospodárstvo a životné prostredie na voľbu členov Rady Slovenského pozemkového fondu , tlač 954, ktoré vykonáme formou hlasovacieho lístka. Svoju voľbu vyjadríte tak, že na hlasovacom lístku pri mene a priezvisku obidvoch kandidátov označíte tú alternatívu, za ktorú hlasujete ´za´, ´proti´, ´zdržiavam sa´. Na hlasovacom lístku je možné označiť alternatívu za najviac u jedného kandidáta. Neplatný hlasovací lístok je vtedy, keď pri niektorom nie je voľba označená alebo ak je hlasovací lístok menený alebo doplňovaní. Ak sa pomýlite, prosím, vypýtajte si nový hlasovací lístok. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu hlasovania. S procedurálnym návrhom vystúpi pán poslanec Kéry a potom pani poslankyňa Halgašová. Pán poslanec Kéry, máte slovo.
Číž, Miroslav, podpredseda NR SR (2015-05-22):
Ďakujem. S faktickou poznámkou pán poslanec Jurzyca. Pokiaľ nikto iný, uzatváram možnosť hlásiť sa s faktickou poznámkou. Máte slovo, pán poslanec.
Zimenová, Zuzana, poslankyňa NR SR (2019-05-17):
Ďakujem za slovo, pán predsedajúci. Chcem reagovať na rozpravu pána poslanca Petráka. Hovoril o nepripravenosti procesu, že sme kritizovali nepripravenosť procesu zavedenia povinnej školskej dochádzky do materských škôl, a dôvodil, že veď diskutujeme tu už o tomto probléme alebo o tomto zámere roky. Nuž chcem upozorniť, že diskusia v žiadnom prípade nie je stratégia. Stratégiu na skvalitnenie vzdelávania v materských školách, teda v predprimárnom vzdelávaní, ministerstvo stále nemá a jediné, čo urobilo, je, že zabránilo diskusii, pretože nedalo tento návrh riadne do MPK. Po druhé. Chcela by som povedať a reagovať na to, že pán poslanec hovoril osobne o mojich návrhoch na garantovanú škôlku alebo garanciu predprimárneho vzdelávania a že teda veď ja som to chcela zaviesť do nepripraveného prostredia rovnako. Nuž, viete, rodič síce má právo zabezpečiť dieťaťu vzdelávanie a má povinnosť zabezpečiť vzdelávanie, ako ste povedali, pán poslanec, ale štát má rodičovi zabezpečiť takú možnosť. Ja stále hovorím, že tie možnosti tu nie sú. A dostupnosť predprimárneho vzdelávania od troch rokov som nikdy nenavrhovala na úrovni iba materských škôl, ako to robíte vy, ale podporujem aj alternatívne možnosti alternatívnych poskytovateľov tohto vzdelávania. A bola to vaša koalícia, ktorá potopila návrhy na podporu detských skupín, lesných škôlok alebo komunitných centier. A tretia poznámka, že rómske deti nevedia komunikovať vo vyučovacom jazyku, ste spomínali. Nuž áno, ale ja som sa oprela o zistenia inšpekcie, keď som povedala, že mnohé sa to nenaučia ani v škôlke a ani v škole. Prečo ste nepodporili návrh na vytvorenie univerzálneho prístupu k výučbe slovenčiny ako cudzieho jazyka všade tam, kde sú v š... (Prerušenie vystúpenia časomerom.)
Kamenický, Ladislav, poslanec NR SR (2020-10-20):
Ďakujem pekne. Vážený pán predseda, vážení kolegovia, navrhujem zaradiť do programu Národnej rady Slovenskej republiky bod návrh skupiny poslancov Národnej rady Slovenskej republiky na vykonanie kontrolnej činnosti Národnej rady Slovenskej republiky vo vzťahu k vláde Slovenskej republiky v súvislosti s vypracovaním Národného plánu podpory, obnovy a odolnosti (tlač 287). Ako v... ako viete, tak uznesených plánov obnovy je stále právoplatné. My sme navrhli kontrolnú činnosť. Nechápeme, prečo, ak sme tento bod dali v riadnom čase, bol riadne podaný na schôdzu, predseda Národnej rady nám ani neodpovedal, že ho nezaradí do programu schôdze, takže takýmto spôsobom chceme zaradiť naspäť do schôdze. Ďakujem pekne.
Danko, Andrej, predseda NR SR (2016-09-12):
Ďakujem. Prosím, prezentujme sa a hlasujme. (Hlasovanie.) Prítomných 134 poslancov, za 122, zdržali sa 12. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pristúpime k hlasovaniu o bode 34 programu. Je to prvé čítanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie, tlač 194. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Eve Antošovej, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov , tlač 194.)
P. Hrušovský, predseda NR SR: (2002-10-15):
M. Juščík, poslanec: Ďakujem pekne. Prosím všetkých členov výboru pre životné prostredie a ochranu prírody, zvolávam tento výbor na 20.00 hodinu do miestnosti 32, prízemie.
Laurenčík, Milan, podpredseda NR SR (2021-03-17):
Ďakujem, takže nielen o tejto tlači 440, ale aj o tej predchádzajúcej budeme hlasovať zajtra o 11.00 hod. Ja prerušujem rokovanie o tomto bode programu. Vážené panie poslankyne, vážení páni poslanci, ďalším bodom programu je návrh poslancov Mariána Kéryho a Juraja Blanára na prijatie uznesenia Národnej rady Slovenskej republiky k 30. výročiu vzniku Vyšehradskej skupiny. Návrh má parlamentnú tlač 467. Dávam slovo poslancovi Mariánovi Kérymu, aby návrh uviedol. Nech sa páči, pán poslanec, rečnícky pult je váš. (Rokovanie o návrhu poslancov Národnej rady Slovenskej republiky Mariána Kéryho a Juraja Blanára na prijatie uznesenia Národnej rady Slovenskej republiky k 30. výročiu vzniku Vyšehradskej skupiny , tlač 467.)
Glváč, Martin, podpredseda NR SR (2018-12-05):
Pani poslankyňa Grausová.
Blanár, Juraj, podpredseda NR SR (2023-02-02):
Ďakujem, pán generálny prokurátor. Pán poslanec Dostál, môžete položiť doplňujúcu otázku.
Vons, Peter, poslanec NR SR (2020-07-07):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Štefunko, Ivan, poslanec NR SR (2024-04-16):
Ďakujem veľmi pekne za slovo. Janka, ty si zaujímavým spôsobom vypichla to, že v zásade sú tu obce a dokonca mestá, ktoré majú veľmi vážnu finančnú alebo rozpočtovú krízu. A stále vlastne si ten, ten SMER a ten HLAS a už neviem, kto ešte s nimi, vždycky nájde takú pomôcku, že hovorí, že to je kvôli tomu, že tri a pol roka tu bol niekto pred nami. Ešte, ešte 10 rokov po Radičovej vláde sme počúvali, že to je chyba Radičovej vlády. Ale jak si ja dobre pamätám, vlastne akože táto partia tu už vládne trinásty rok, trinásty rok z tridsiatich rokov samostatného Slovenska. A teda, teda to je 45 % celého času v tejto, tejto konštelácii, špeciálne, keď dáme ešte preč tie ako keby roky deväťdesiate a HZDS a všelijaké tieto iné konštelácie. Takže v skutočnosti v hre ako v trhovom prostredí, alebo od vstupu do Európskej únie tu vlastne vládnete väčšinu, väčšinu času. Mali ste na to plno peňazí zo štrukturálnych a kohéznych fondov. Mali ste plno, plno príležitostí využiť hospodársky rast v tejto krajine. A vy sa stále vyhovárate na niekoho iného. Mne, mne, ja sa priznám, že keď prvýkrát použil niekto z Progresívneho Slovenska, že proste že fňukáte, tak sa mi to meno akože nepáčilo, mal som pocit, že také, že aj trošku dehonestujúce, ale vlastne teraz to vidím úplne ´live´, že vlastne vládni poslanci a vládni politici vlastne stále fňukajú, že oni za nič nemôžu a oni, chudáci, len, len opravujú a preto navrhujú nekvalifikované riešenia. A ešte, ešte posledná vec. My vám za ten zákon zahlasujeme, len je nekvalitný.
Zemanová, Anna, poslankyňa NR SR (2020-04-29):
Ďakujem pekne za slovo. Zaujalo ma v úvode vášho príhovoru veta, že ak budeme naďalej obhajovať naše programové vyhlásenie vlády za brilantné, tak vás donútime sa mu podrobne venovať. No asi ste zabudli, že načo vlastne tu ste, to je vaša práca. To je práca vás ako opozičného politika, aby ste sa mu podrobne venovali, aby ste ho podrobili podrobnej kritike a nieže až vtedy, keď my ho budeme chváliť, to je zasa naša práca, pretože my sme ho vytvorili. Takže trošku by ste sa mali zapasovať do tej práce, kde momentálne sa nachádzate. Kritizujete 121 strán programového vyhlásenia vlády, že má o vede 18 viet. No a čítali ste programové vyhlásenie vlády Roberta Fica a Petra Pellegriniho? Asi nie, lebo rozsahom ani obsahom nesiahali ani po päty, najmä programové vyhlásenie Petra Pellegriniho, ktorý sa ani nenamáhal ho nejakým spôsobom novelizovať. Tak nenapísať nič je asi najľahšie, lebo potom netreba robiť žiaden odpočet. Ste mladý politik, nový v parlamente a si myslím, že vaše postrehy by ste mali adresovať do vlastných radov, do vlastnej politickej strany, lebo akosi tam nepasujete so svojimi nárokmi na programové vyhlásenie vlády, pretože máte iné meradlo pre koalíciu a iné meradlo pre, nároky vo vašej vlastnej politickej strane.
Jarjabek, Dušan, poslanec NR SR (2011-12-09):
Ďakujem za slovo, pán predseda Národnej rady Slovenskej republiky. Dámy a páni, pod tlačou 314 je návrh na voľbu člena Rady pre vysielanie a retransmisiu. Dovoľte, aby som vás oboznámil so správou výboru pre kultúru a médiá. Predseda Rady pre vysielanie a retransmisiu listom č. 5129/2010 z 27. októbra 2010 oznámil predsedovi Národnej rady Slovenskej republiky, že podľa § 9 ods. 1 písm. a) zákona č. 308/2000 Z. z. o vysielaní a retransmisií a o zmene zákona č. 195/2000 Z. z. o telekomunikáciách v znení neskorších predpisov skončí dňom 30. júna 2011 funkčné obdobie členovi rady doc. Ing. Ladislavovi Štibrányimu, CSc. Predseda Národnej rady Slovenskej republiky sa listom z 25. marca 2011 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili Výboru Národnej rady Slovenskej republiky pre kultúru a médiá návrh kandidátov na člena rady. Výbor dostal tieto návrhy kandidátov na doplnenie členov rady: Ing. Peter Abrahám, Mgr. Oľga Pohánková, Dr. Vladimír Puchala, doc. Ing. Ladislav Štibrányi, CSc., Mgr. Igor Balla. Gestorský výbor posúdil predložené návrhy kandidátov na voľbu členov Rady pre vysielanie a retransmisiu a konštatoval, že všetci kandidáti uvedení pod poradovým číslom 1 až 4 spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Kandidát uvedený pod čiarou s poradovým č. 5 nepredložil požadovaný výpis z registra trestov, je to § 7 ods. 1 zákona. Z uvedeného dôvodu sú zaradení do voľby štyria kandidáti uvedení pod poradovým číslom 1 až 4. Gestorský výbor po zvážení týchto skutočností v prijatom uznesení č. 82 z 10. mája 2011 vyslovil súhlas s návrhom na voľbu člena Rady pre vysielanie a retransmisiu (tlač 314) a odporúča Národnej rade Slovenskej republiky, aby 1. konštatovala, že a) dňom 30. júna 2011 skončí funkčné obdobie Ladislavovi Štibrányimu, b) je potrebné zvoliť člena rady, aby rada mala 9 členov podľa § 6 ods. 1 zákona; 2. zvolila podľa § 6 ods. 1 a § 8 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov člena rady na obdobie šesť rokov, ktoré začne plynúť dňom 1. júla 2011; 3. voľbu člena uskutočnila verejným hlasovaním podľa § 39 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov použitím hlasovacích lístkov; 4. uskutočnila opakovanú voľbu v prípade, že vo voľbe nebude zvolený člen rady z navrhovaných kandidátov. Do opakovanej voľby postupujú dvaja kandidáti, ktorí získali najväčší počet hlasov. Pri rovnosti počtu hlasov postupujú všetci kandidáti, ktorí majú rovnaký najväčší počet hlasov. Ďakujem pekne, pán predseda, prosím, aby ste otvorili rozpravu k tomuto bodu.
Šeliga, Juraj, podpredseda NR SR (2020-12-02):
Pán poslanec Viskupič.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Prítomných 146 poslancov. Hlasovalo 73 za, 66 proti, 7 sa zdržali. Konštatujem, že sme neschválili vládny návrh novely zákona o spotrebnej dani z piva. (Potlesk.)
Kotleba, Marian, poslanec NR SR (2021-11-12):
Ďakujem za slovo, pán predseda. Pán poslanec Dostál, vy ste trošku udreli vládu kladivom po hlave vo vašej faktickej, pretože ste vraveli, že zákon je konkrétne na COVID, lebo na rozdiel od chrípky na COVID podľa vás teda ľudia vo veľkom umierajú. No ale, pán Dostál, ľudia na Slovensku v omnoho väčšej miere, neskutočne väčšej miere umierajú na, dlhodobo na kardiovaskulárne ochorenia, dlhodobo na rakovinu a nádory. A ja sa pýtam, pán poslanec Dostál, že keď vašej vláde tak veľmi záleží na zdraví ľudí, kde sú zákony proti rakovine, kde sú zákony proti kardiovaskulárnym ochoreniam? Kde? Kde? Dokonca zdravotníctvo za vašej vlády zašlo tak ďaleko, že odopiera lieky ľuďom len preto, že jednoducho sú drahé. A tie účinné a lacné lieky aj na COVID ste im zakázali, ste im zobrali. Tak čo vy rozprávate o ochrane zdravia? A, pán poslanec Šefčík, vravíte, že nemocnice sa trápia. No ale nemocnice sa trápia preto, že vaša vláda, aj vaša, aj keď ste poslanec, ale aj vaša vláda za dva roky pre zlepšenie zdravotníctva neurobila vôbec nič. Vôbec nič. Naopak, veď vy pripravujete, už je to, prešlo to prvým čítaním, pripravujete likvidáciu siete okresných nemocníc. To je vaša cesta. Je málo lôžok, tak ideme rušiť nemocnice. To je vaša vláda. To je proste, to je táto protislovenská nezmyselná a nekompetentná vláda. No a, pán poslanec Šefčík, viete, my to tu hovoríme stále, ale nielen, nemyslím teraz vy osobne, ale vaša vláda to nechce počuť. Veď je predsa rozdiel byť pozitívny a byť chorý. Keď je človek pozitívny, to nič neznamená. Treba liečiť tých, čo sú chorí, a tí ostatní, nech sú pozitívni, negatívni, akíkoľvek, ich treba nechať na pokoji. Riešte tých, čo sú chorí. Lenže vy neliečite chorých a prenasledujete zdravých. To je to.
Bugár, Béla, podpredseda NR SR (2019-12-04):
Pani spravodajkyňa, chcete zaujať stanovisko? Nie. Prerušujem rokovanie o tomto bode programu a po piatej vystúpi, teda pristúpime k jednotlivým hlasovaniam a po odhlasovaní týchto bodov, samozrejme, idú potom rokovať výbory, ale budeme pokračovať potom zákonom, v úvodzovkách, o tzv. interrupciách. (Reakcie z pléna.) Výbory môžte po siedmej alebo zajtra ráno od šiestej. (Prestávka.) (Po prestávke.)
Sárközy, Irén, poslankyňa NR SR (2018-05-16):
Ďakujem pekne za slovo. Osobne som presvedčená a hovorím z dlhoročnej praxe v systéme zdravotníctva, že takmer všetci zdravotnícki pracovníci chcú primárne pomáhať pacientom a ak sa im to podarí, pociťujú radosť. A dobro pacienta je v centre ich záujmu. Nepotrebujú to trikrát denne deklarovať, ale manifestujú to tým, že sú ochotní zobrať na seba podpriemerné platové podmienky, často mizerné pracovné podmienky, prácu v infekčnom prostredí, emočný stres spôsobený stykom s ťažko chorými a umierajúcimi, ktorým nemožno pomôcť. Obrovskú zodpovednosť, ak urobia chybu, pracovať viac ako ostatná populácia i v noci a cez víkendy. Je teda otázkou, prečo svoju primárnu motiváciu v posledných rokoch strácajú. Prečo zrazu nie je v centre ich pozornosti pacient a prečo zrazu potrebujeme rôzne procesné intervencie, aby sme ich prinútili, aby opäť v centre pozornosti bol? Prečo odchádzajú mimo sektory, republiku? Prečo ich už v mnohých oblastiach je nedostatok a prečo sa tento stav prehlbuje? Myslím, že medicína ešte dlho bude o interakcii medzi zdravotníckymi pracovníkmi a pacientami a že budúce kroky, ak majú byť úspešné, musia sa sústrediť na zdravotníckych pracovníkov a na to, aby tu nami prijímané opatrenia neviedli k demotivácii, pocitu beznádeje, nezáujmu, k vyhoreniu, odporu k práci, nevraživosti k administratíve. Verím, že legislatívny návrh, o ktorom diskutuje, sleduje presne... (Prerušenie vystúpenia časomerom.)
B. Bugár, podpredseda NR SR: (2006-04-21):
Otváram rozpravu a pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu za skončenú. A prerušujem rokovanie o tomto bode programu. Vážené panie poslankyne, páni poslanci, pristúpime teraz k poslednému bodu rokovania 61. schôdze Národnej rady, a to k informácii vlády Slovenskej republiky o spôsobe riešenia vzniknutej situácie v zdravotníctve a o spôsobe zabezpečenia zdravotnej starostlivosti pre občanov . Dávam teraz slovo ministrovi zdravotníctva Slovenskej republiky Rudolfovi Zajacovi, aby informáciu podal. A potom vás vyzývam, aby ste sa vrátili do rokovacieho priestoru, lebo pristúpime k hlasovaniu.
Milanová, Natália, ministerka kultúry SR (2021-11-04):
Ďakujem veľmi pekne za slovo, pán predsedajúci. Vážené kolegyne, kolegovia, vážená pani poslankyňa, ministerstvo kultúry v rámci programového obdobia 2021 až 2027 plánuje realizovať aktivity v politickom cieli 5 Európa bližšie k občanom. V súčasnej dobe ešte prebiehajú rokovania s Európskou komisiu k návrhu priorít Partnerskej dohody a Operačného programu Slovensko. V rámci toho politického cieľa 5 sme sa zamerali na tri priority. Prvou z nich je ochrana a obnova národných kultúrnych pamiatok. Tá je v celkovej výške, poviem to iba predbežne, lebo o tej konečnej sume sa ešte stále rokuje, 270 mil. eur., podpora budovania rekonštrukcie a modernizácie ostatnej kultúrnej infraštruktúry približne 70 mil. a suma poskytnutá v súvislosti s realizáciou Európskeho hlavného mesta kultúry je 40 mil. eur.
Heger, Eduard, poslanec NR SR (2019-09-13):
Ďakujem veľmi pekne. Pán podpredseda Raši, trošku si urobme poriadok v argumentoch. Hovoríte, že Kočner skončil v base. Tak moment. Ešte nie je odsúdený. A aby to s Kočnerom nedopadlo tak ako s vyrovnaným rozpočtom. Takže ja nie som sudca a nikoho nesúdim, ale v base by naozaj mali skončiť odsúdení všetci tí, ktorí budú odsúdení poctivými sudcami. Ale povedzme si však pár okolností. Teda opäť chválite sa tým, že Kočner je v base, hoci vieme, že nie je odsúdený, takže nevieme, ako to celé dopadne, a preto sa, týmto by ste sa absolútne chváliť nemali. Ale povedzme si, prečo bol Kočner zatknutý? A takisto si povedzme, prečo sa Peter Pellegrini stal premiérom? To sú dôležité momenty, ktoré tu nastali. To nieže pán premiér Pellegrini bol zvolený a teraz ako dostal dôveru občanov, veď on bol, on sa stal premiérom preto, lebo tu bol tlak verejnosti po smrti Jána a Martiny. Takže veľmi pozorne a opatrne naozaj zaobchádzajte s týmito argumentami, ktoré v skutočnosti ani argumentami nie sú. Vy celú pozornosť venujete Kočnerovi, s kým ďalším si písal, čo úplne jasne teda ako, neviem si to inak vysvetliť, ako to, že vlastne úplne priznávate, že pani Jankovská komunikovala s Kočnerom. Ale, viete, tu nejde o Kočnera alebo nejde tu len o Kočnera, pretože povedzme si, koľko Kočnerov ešte stále behá po slobode a užíva si vaše krytie? A musím povedať, že som sa veľmi pobavil záverom vášho vystúpenia, keď ste hovoril o výsledkoch vlády sociálnej demokracie. Výber daní. Tak len k tomu skúsim zareagovať pre krátkosť času. Len preto máte väčší výber daní, lebo každý rok zavádzate nové. V DPH sme stále na chvoste a máme dvojnásobnú medzeru výberu oproti našim susedom. Ak by sme vybrali ako v Poľsku, tak by sme mali o 540 mil. eur v rozpočte viac. Tak toľko k výberu daní.
Baránik, Alojz, poslanec NR SR (2022-10-18):
Ďakujem pekne. Ja som chcel reagovať len na jednu parciálnu vec, ktorou sa zaoberal Ondrej Dostál v súvislosti s vyjadrením pána kolegu Pročka, aj iných medzi tým, že im veľmi vadí to, že sa upravuje týmto návrhom Občiansky zákonník v tom zmysle, že sa vymedzuje jasne, že takýto zväzok môže byť buď manželstvo, alebo to, čo mi tu teraz týmto zákonom navrhujeme. Ja osobne a sme to aj v nejakom kruhu medzi tým vydebatovali, nevidím problém v tom, aby sme toto ustanovenie odstránili v tom zmysle, že by sa to tam nevyskytovalo. Nerozumiem tej obave síce vôbec, ale ak toto je problém, tak potvrdzujem, že toto určite odstránime, tak ako si to želáte, tak aby tento náš návrh mohol byť nakoniec úspešný. A ja viem, že veď v druhom čítaní sa dá všeličo upraviť, ale nám by veľmi záležalo na tom, aby sme to dostali do toho druhého čítania a tam potom vlastne začne debata o tom, že aké tieto úpravy sú potrebné na to, aby to nakoniec bolo úspešné. A ja potvrdzujem naozaj, že táto jedna vec, že určite nebude problém, ak na nej budete trvať, tak my na nej určite trvať nebudeme.
Sulík, Richard, predseda NR SR (2010-11-03):
Prosím, hlasujte o pridelení výborom teraz. (Hlasovanie.) Zo 142 prítomných poslancov hlasovalo 79 za, 63 sa zdržalo, 0 proti. Tento návrh je schválený. Na návrh troch poslaneckých klubov navrhujem, aby na program 8. schôdze, čiže tejto, Národnej rady boli zaradené body do programu, a to: návrh vlády na skrátené legislatívne konanie o vládnom návrhu zákona o Rozhlase a televízii Slovenska a o zmene a doplnení niektorých zákonov a po jeho schválení vládny návrh zákona o Rozhlase a televízii Slovenska a o zmene a doplnení niektorých zákonov. Čiže poprosím vás, následne by tento návrh zákona bol prerokovaný, návrh vlády na skrátené legislatívne konanie by sme prerokovali zajtra po hodine otázok. Čiže teraz vás poprosím hlasovať o tom, či zaradíme tento bod do programu. (Hlasovanie.) Z prítomných 141 poslancov hlasovalo 74 za, 64 proti, 3 poslanci nehlasovali. Konštatujem, že sme zaradili do programu tejto 8. schôdze návrh vlády na skrátené legislatívne konanie o vládnom návrhu zákona o Rozhlase a televízii Slovenska. Dobre. Páni poslanci, takže skončili sme s hlasovaním a budeme pokračovať v rozprave k platom poslancov, tam sú ešte dvaja rečníci prihlásení. Pán Paška má procedurálny návrh, nech sa páči.
Jurinová, Erika, podpredsedníčka NR SR (2013-05-22):
Ďakujem, pán poslanec. Zároveň dávam krátku prestávku, päťminútovú prestávku, kým budeme pokračovať v hlasovaní. (Päťminútová prestávka.) (Po prestávke.)
Sulík, Richard, predseda NR SR (2011-03-22):
Ďakujem pekne. Vyhlasujem, no ešte nevyhlasujem... Pýtam sa, kto sa chce do rozpravy prihlásiť ústne? Do rozpravy, pán Burian? Ešte niekto? Uzatváram možnosť prihlásiť sa do rozpravy. A slovo má pán poslanec Burian, nech sa páči.
Dostál, Ondrej, poslanec NR SR (2019-01-29):
Pán poslanec Blanár, ja som rád, že ste aj pri príležitosti tohto návrhu zákona tak razantne otvorili kauzu plagiátorstva Andreja Danka. Priznám sa, že na začiatku som trochu žasol, keď ste hovorili o tom, že a čo je to plagiát, a vieme my, čo je to plagiátorstvo? No áno, plagiátorstvo môže mať rôzne podoby, môže mať rôzne stupne. Väčšinou aj to, čo býva odhalené, býva iba také decentné, také, že, že niekde nejaký odstavec nie je presne odcitovaný, alebo, alebo nie je tam uvedený zdroj, ale prepáčte, celé odstavce, celé strany od slova do slova, ešte klásť otázku, či toto je alebo nie je plagiát, je úplne absurdné. Ale oveľa viac ma zaujala tá zvyšná časť vášho vystúpenia, kde ste hovorili o tom, že a čo zodpovednosť tých ostatných, čo ľudí, ktorí to posudzovali, ktorí sedeli v komisiách, ktorí ten titul, titul uložili. No áno, aj oni môžu mať, oni môžu byť za to zodpovední a myslím si, že nikto z nás sa nebude, nebude brániť tomu, ak by tá zodpovednosť mala byť vyvodzovaná aj voči nim. Ale keby som mal povedať, že niečo podobné, tak to je také asi, akože niekto vykradne banku a my sa teraz pýtame a aká je zodpovednosť tých zamestnancov, že tie peniaze dobre nechránili, aká je zodpovednosť strážnej služby, aká je zodpovednosť manažmentu tej banky, aká je zodpovednosť policajtov, ktorí to vyšetrovali a nedokázali to vyšetriť, alebo prokuratúry, že to nedokázala doviesť do úspešného konca, aby boli odsúdení, čo vykradli tú banku? Áno. A dokonca oni môžu byť zodpovední, oni môžu byť spolupáchatelia, oni môžu byť komplici, len to nevieme, či je to komplictvo alebo je to babráctvo, alebo za to vôbec nemôžeme, nevieme. Ale ten, kto tú banku vykradol, je zlodej a to je evidentné.
Zmajkovičová, Renáta, podpredsedníčka NR SR (2014-06-25):
Pán poslanec Mikuš.
Ledecký, Vladimír, poslanec NR SR (2022-12-01):
Ďakujem, pán predsedajúci. Vážený pán predsedajúci, vážené panie poslankyne, vážení páni poslanci, dovoľte mi predložiť informáciu o prerokovaní vládneho návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a o sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1214), vo výboroch Národnej rady Slovenskej republiky. Národná rada Slovenskej republiky uznesením č. 1733 z 20. októbra 2022 pridelila predmetný návrh zákona na prerokovanie ústavnoprávnemu výboru... kolegovia, by som vás... kolegovia, by som vás poprosil... Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. K predmetnému návrhu (tlač 1214) zaujali výbory Národnej rady Slovenskej republiky tieto stanoviská: ústavnoprávny výbor o návrhu zákona dňa 29. novembra 2022 nehlasoval, pretože nebol uznášaniaschopný. Výbor pre sociálne veci prerokoval dňa 28. novembra 2022 vládny návrh zákona a neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Návrh spoločnej správy výborov vrátane záverečného stanoviska k návrhu zákona prerokoval gestorský výbor na svojej 89. schôdzi dňa 29. novembra 2022. Gestorský výbor neprijal platné uznesenie o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru. Výbor ma zároveň poveril, aby som podľa § 80 ods. 2 zákona o rokovacom poriadku Národnej rady Slovenskej republiky podal informáciu o výsledku rokovania výborov a predložil návrh na ďalší postup. Pán predsedajúci, otvorte, prosím, rozpravu, do ktorej sa hlásim ako prvý.
Figeľ, Ján, podpredseda NR SR (2013-05-28):
Dve minúty. Nech sa páči.
Paška, Pavol, predseda NR SR (2014-09-09):
Otváram rozpravu. Mám písomnú prihlášku za klub MOST – HÍD od pani poslankyne Lucie Žitňanskej a potom ešte mám písomnú prihlášku od pána poslanca Kadúca. Pani poslankyňa Žitňanská, nech sa páči.
Laššáková, Jana, podpredsedníčka NR SR (2015-02-05):
S reakciou, pán poslanec Mičovský, nech sa páči.
Laššáková, Jana, podpredsedníčka NR SR (2015-06-30):
Vyhlasuje rozpravu za skončenú. Pán minister, chcete zaujať svoje stanovisko k rozprave, ktorá tu prebehla? Áno. Nech sa páči, máte slovo.
Jurzyca, Eugen, poslanec NR SR (2018-06-14):
Ďakujem. Dobrý návrh, dobre vystúpenie, Veronika Remišová. Mám tam iba poznámku, že nútiť 15-ročné deti odpracovať tri roky u jednej firmy nie je len etický problém, podľa mňa aj ekonomický problém. Ekonomika funguje dobre vtedy, keď zdroje nie sú priklincované u lobistov, alebo u nejakých firiem, ale môžu sa pohybovať relatívne voľne smerom, kde dochádza k ich lepšiemu zhodnoteniu. To znamená, k vyššej efektívnosti a to znamená, konkrétne u ľudí je to pohyb za vyšším platom. A keď toto blokujeme, tak si vytvárame problém. A nevytvárame si ho tu, táto vláda ho vytvára napríklad aj pri 13. a 14. platoch, to je to isté iba v bledemodrom. Tam tiež platí, že keď človiečik zostane dva alebo štyri roky u svojho starého zamestnávateľa, tak dostane dotáciu od štátu. To je veľmi podobné a pripadá mi to nie ako ochrana záujmov slovenskej ekonomiky, prípadne v tomto prípade školstva, detí, ale ako vychádzanie v ústrety niektorým politicky silným firmám. Nemám problém s tým, že sa slobodne dohodne nejaký dospelý človek, že mu firma zaplatí štúdium a on u nej potom bude tri roky robiť. Ale nútiť zo zákona robiť takto tie deti, to považujem za problém, áno, aj etický, ale aj ekonomický.
Bugár, Béla, podpredseda NR SR (2019-10-17):
Ďakujem. Otváram rozpravu k tomuto bodu programu. Nemám žiadnu písomnú prihlášku. Preto sa pýtam, či sa hlási niekto ústne. Nikto, vyhlasujem rozpravu za skončenú a prerušujem rokovanie o tomto bode programu. Ďakujem aj pánovi spravodajcovi. Teraz budeme pokračovať v rokovaní o návrhu na voľbu členov Súdnej rady Slovenskej republiky (tlač 1740). Dávam teraz slovo poverenému členovi výboru, ústavnoprávneho výboru, pánovi poslancovi Nemkymu, nech sa páči. (Rokovanie o návrhu na voľbu člena Súdnej rady Slovenskej republiky , tlač 1740)
Šimečka, Michal, podpredseda NR SR (2024-01-09):
Ďakujem pekne. Pán poslanec Majerský. František Majerský.
Madej, Róbert, poslanec NR SR (2015-12-01):
Ďakujem veľmi pekne. Vážený pán predseda Národnej rady, vážené panie poslankyne, páni poslanci, vážený pán minister, v spojenej rozprave vystúpilo 21 poslancov Národnej rady so svojimi vystúpeniami. Rád by som ešte uviedol, že pán poslanec Brocka v rámci návrhu na skrátené legislatívne konanie navrhol, aby sa predmetný návrh zákona v druhom a treťom čítaní prerokoval na februárovej schôdzi. Ja by som rád informoval, že o tomto návrhu nemôžeme, pán poslanec, s ľútosťou konštatujem, hlasovať, pretože rokujeme len o návrhu na skrátené legislatívne konanie a zákon ešte nebol ani postúpený do druhého čítania. Takže takéto návrhy môžete predkladať v prvom čítaní na schôdzi k zákonu samotnému, nie k návrhu na skrátené legislatívne konanie. Súčasne pán poslanec Huba navrhol, konštatujem, návrh na to, aby sa nerokovalo o tomto návrhu zákona v skrátenom legislatívnom konaní. Tiež si dovolím konštatovať, že samotné rozhodovanie o tom, či Národná rada bude alebo nebude rokovať o tomto návrhu zákona v skrátenom legislatívnom konaní, vysloví Národná rada hlasovaním o návrhu vlády na skrátené legislatívne konanie. To znamená, že osobitne nemáme o čom ani pri tomto formulovanom návrhu, nech sa na mňa ani pán poslanec Huba nehnevá, a ako hlasovať. Preto, vážený pán predseda, prosím, dajte hlasovať o tom, že Národná rada schvaľuje návrh vlády na skrátené legislatívne konanie k vládnemu návrhu ústavného zákona, ktorým sa mení Ústava Slovenskej republiky.
P. Hrušovský, predseda NR SR: (2004-10-28):
(Prestávka.) (Po prestávke.)
Šeliga, Juraj, podpredseda NR SR (2021-02-04):
Tak ďakujem. Tento ranný rozbeh máme za sebou aj, musím povedať, s výborným právnickým vtipom, to myslím vážne, tak teraz budeme pokračovať ďalšou vážnou témou, a to je druhé čítanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Návrh má tlač 325 a spoločná správa výborov má tlač 325a. Poprosím pána ministra Krajniaka opäť, aby nám uviedol tento vládny návrh zákona. Nech sa páči, pán minister.
Laššáková, Jana, podpredsedníčka NR SR (2015-09-23):
S reakciou, pán minister, nech sa páči.
Paška, Pavol, predseda NR SR (2014-10-29):
Pani podpredsedníčka.
Laššáková, Jana, podpredsedníčka NR SR (2013-05-21):
Ďakujem, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy hlásia dvaja páni poslanci, pán poslanec Gál a pani podpredsedníčka Erika Jurinová. Končím možnosť prihlásiť sa do rozpravy ústne. Nech sa páči, pán poslanec Gál, máte slovo.
Kaník, Ľudovít, poslanec NR SR (2012-12-06):
Ďakujem. No, tento pozmeňovací návrh je zaujímavý tým, že je to také priznanie, že návrh rozpočtu sa rozsýpa, ešte ani nebol schválený a že odpláva do minulosti a že naozaj už väčšiu cenu, veľkú, veľmi, ako to, ten papier, na ktorom je napísaný, nemá. A jedna z tých vecí ma zaujala tak špecificky. A to je pokles očakávania výberu dane z pridanej hodnoty. Čo to znamená? Pre mňa logicky len to, že vláda úplne rezignuje na to, že daňové úniky na DPH sa budú znižovať. Skonštatuje, že bude pokračovať nárast únikov na DPH. Takže to je veľmi neambiciózny cieľ. A myslím si, že to celkovo symbolizuje bezradnosť tohto rozpočtu. Ďakujem.
Osuský, Peter, poslanec NR SR (2014-12-11):
Ďakujem, pán predsedajúci. No, kolega Hlina, nebudem vás lámať o tom, ako máte hlasovať, ani odpovedať na tú účtovnícku stránku tej otázky. Chcem len odpovedať na jedno. Na tú otázku, ktorú ste položili: Načo sú nám armády? No, povedzme si otvorene, celkom čestne a nie je to nijaké štátne tajomstvo. Naša armáda nedokáže ubrániť územie Slovenskej republiky. To je tradičné. Keď sa Tiso pýtal generála Čatloša v tridsiatom deviatom, koľko vydržíme, keď sa Maďari pohnú, Čatloš mu odpovedal: Tri týždne. My ideme do Afganistanu podľa mňa, pán kolega, preto, aby nás odmenou za to mal kto brániť. Pretože my nemáme armádu, ktorá by kedykoľvek v dejinách dokázala ubrániť naše územie. Kedysi sme sa opierali o Varšavskú zmluvu a „bratské“ pomoci. A presne vzaté, to, čo sme predviedli za štvrťstoročie financovania našich ozbrojených síl, nás doviedlo do stavu, že nie 1,3 mld., ale možno sto miliárd je vnútorný dlh našej armády, aby nebola smutným obrazom seba samej. To znamená, že my, výmenou za tých 66 chlapov, ktorí pôjdu do Afganistanu, budeme dúfať, že keby raz v živote bolo treba brániť túto krajinu, ktorú nikdy neubránime, dokonca ani keď zvýšime to, čo máme dávať a nedávame na armádu, že potom tí iní, ktorí tam v Afganistane budú s nami bojovať, nám prídu na pomoc. To je odpoveď na to, načo sú nám armády a načo ideme do Afganistanu. Toto je proste tak. Viera, že by sme tu pri čomkoľvek dokázali v dnešných moderných bojových vymoženostiach vybudovať armádu, ktorá ubráni naše Slovensko, je čistá ilúzia.
Grendel, Gábor, podpredseda NR SR (2023-02-16):
Pani poslankyni Miernej sa rozsvietilo... (Reakcia z pléna.) Ale, bohužiaľ, vystupoval pán poslanec Kremský, už boli naňho faktické, takže teraz už nie je možné naňho reagovať. Môžete ísť do rozpravy, samozrejme, ak by ste mali záujem. Ak nie, tak teraz v rozprave vystúpi pán poslanec Viskupič.
Bugár, Béla, podpredseda NR SR (2019-10-17):
Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Kmecovi, aby nás informoval o prerokovaní tohto návrhu vo výboroch, nech sa páči.
T. Galbavý, poslanec: (2008-04-08):
Pánovi poslancovi Jarjabkovi odpoviem na otázku, koho vlastne zastupujem. No zastupujem verejnosť, som poslanec, reprezentujem poslanecký klub SDKÚ – DS a zastupujem  verejnosť. Bojujeme za slobodu tlače, pretože si plne na rozdiel od vás uvedomujeme, že slobodná tlač je zárukou kontroly, je zárukou plurality, názorov, je to základný pilier demokracie, to snáď nechceš spochybniť. Pána Nemečka, predsedu vydavateľov, si spomínal, že sám povedal o tomto zákone, že je na 90 % dobrý. No to nie je pravda. Potom o čom boli, pán kolega, tie  vybielené stránky novín? To sa dá interpretovať ako 95-percentná spokojnosť. Pán poslanec Rafaj, hrozba grafomanov. Viete čo je predovšetkým hrozba? Je to hrozba frustrovaných neukojených politikov. V prvom rade my, politici, by sme si mali uvedomiť, že  každý zákon, každú právnu normu a zvlášť tak citlivú, ako je tlačový zákon, keď vplývame, musíme ju vnímať v kontexte politickej kultúry. Uviedli ste príklad Čechy. No vláda tam a nikde v Európe nebojuje s médiami, tak ako bojuje s nimi vláda Roberta Fica. V tom je ten zásadný problém. Vnímajme tlačový zákon v kontexte politickej kultúry. Preto tie obavy,  preto... (Vystúpenie prerušené časomierou.)
Hlina, Alojz, poslanec NR SR (2015-04-21):
Ďakujem veľmi pekne. Vážená pani predsedajúca, vážený pán minister, vážené kolegyne, kolegovia, myslím, že parlament nepozná, aby obštrukcie sa zúčastnil pán minister. Pán minister bol zneužitý na naťahovanie času. To sme fakt nevideli, nepočuli. Proste, áno, prosím vás, veď vy ste to prijali a my sme za to zahlasovali, že to je v poriadku, že je dôvod na skrátené legislatívne konanie. Tak konajme. Ja budem jeden a pol minúty rozprávať, za jeden a pol minúty ukončíme prvé čítanie, som zvedavý, kde je návrh, pán predseda, kde máte poslancov, ideme hlasovať, ste povedali, že budeme hlasovať po prerokovaní bodu. (Hlasy z pléna: „Dodo, ešte faktické.“) Faktickými to nie je podstatné reagovať pre túto chvíľu. Poďme na to konzistentne, vážení, to je podstatné, kde máte návrh. Veď to je celé smiešne, nemáte návrh. Toto je návrh? (Ukázanie rukou rečníka na pult navrhovateľa.) Veď sa budete hanbiť za to, keď usadí sa voda vo vedre, tak bude hanba aj za to, pán minister čo doniesol. To je fakt, vy ste mali doniesť návrh, o ktorom sme mali rozprávať. Vy ho nemáte a my teraz končíme, my sme skončili, my ukončujeme prvé čítanie a chceme návrh, chceme vidieť návrh. Vy by ste mali, pán predseda, dať hlasovať. Dajte hlasovať. O 30 sekúnd tu končím. Ste povedali, po prerokovaní bodu nasleduje hlasovanie. Kde máte poslancov? Kde máte poslancov, ktorým záleží na Váhostave, ktorí sa bijú do hrude, tri roky nevideli, nepočuli ako tie opice. Viete, poznáte tu tie sošky. Ja neviem, ako sa to presne volá. Zrazu ste sa očutili. Zrazu vás oblial niekto studenou vodou a povedali ste, že idete zachrániť svet. Tak ho zachraňujte, sme tu, od toho to tu svieti. Prosím vás, pred mesiacom sme odvolávali Pavlisa. Koľko to trvalo? Ešte ste mu zatlieskali, keď vtedy rozprával. Dneska ako zbitý pes so stiahnutým chvostom odišiel ministerstva. Kde ste? Zatlieskajte. Koľko sa tu svietilo? Teraz sa svieti v parlamente, pán predseda, vy za to zodpovedáte, dostávame plat. My končíme s prvým čítaním, chceme hlasovanie, chceme návrh, o ktorom budeme rozprávať, ktorý ide to výborov. Kde ho máte, pán minister? Ďakujem pekne.
Kolesík, Andrej, poslanec NR SR (2015-01-29):
Ďakujem, pán predsedajúci. Pán poslanec Kadúc, ja si vás vážim doteraz. Presne tak ako môj predrečník pán poslanec Jasaň som neevidoval takúto formu vašich vystúpení. A preto sa vás chcem spýtať, dokonca ste ešte mladší, som zistil, odo mňa, čo vás vedie k tomu, toľkej nenávisti, takýmto veciam, čo ste tu narozprávali. Pán poslanec, o čom bolo vaše vystúpenie? Či už to boli aj písomne prihlásení rečníci, či už to bol aj poslanec Kaník, s ktorého názormi ani nesúhlasím, hovoril k veci, či už to bol pán poslanec Švejna. Ale o čom ste tu, preboha, rozprávali vy, pán poslanec? To je niečo nehorázne. Vy ste sa v jednom vystúpení stali prokurátorom, sudcom aj katom. Vy nemáte problém osočovať, urážať. Presvedčili ste ma v tejto chvíli, že neviete viesť vecnú diskusiu alebo debatu. Aj keď môžeme mať iné názory, pán poslanec, ja na rozdiel od vás urobím všetko pre to, aby ste vy ten svoj názor mohli povedať. Ale to, čo ste tu predviedli, je hanba, vaša jedna veľká, veľká hanba. A k tej Latinskej Amerike. Nečudujem sa vám. Ja si vás viem dokonale predstaviť v neofašistickej vláde Pinocheta a Piňeru, mali tak by skvelého kolegu. Môžete sa hanbiť.
Hrnčiar, Andrej, podpredseda NR SR (2017-09-12):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.